**Christian Mackeprang Bruhn, Eva Bjerre Carstensen og Laura Skytte Andersen, Statskundskab, Københavns Universitet**

**Vindere af Selskab for Surveyforsknings prisopgave 2018 i kategorien *bachelor* med projektet: ”Det sande folks stemme - en undersøgelse af europæiske populistiske vælgere”**

Dette bachelorprojekt undersøger et af nutidens store emner i samfundsvidenskaben, nemlig tilslutningen til populistiske partier i Europa. Projektet er en spændende og veludført surveyanalyse af forklaringer på stemmeafgivelse til 20 europæiske populistiske partier i 16 lande, både under et, i de enkelte lande samt i teoretisk baserede klynger af lande. Opgaven argumenterer for at stemmeafgivelse på populistiske partier er påvirket af en oplevet splittelse mellem folket og den politiske elite. Teorierne udmøntes i en række klare hypoteser der derefter omhyggeligt og detaljeret testes ved hjælp af logistisk regression. Analysen er baseret på data fra European Social Survey 2016 og inddrager en lang række forklarende variable samt kontrolvariable.

I forhold til surveymetoden udmærker opgaven sig ved klar og nuanceret anvendelse af forskellige teorier på et område, hvor der er relativt lille kvantitativ forskning. Teorierne anvendes til at danne klare hypoteser der testes omhyggeligt i de tre forskellige former for analyse. Opgaven viser at de studerende er yderst kompetente i forhold alle faser af analyser af surveydata i en komparativt projekt, herunder at håndtere store datasæt såvel som den statistiske fremgangsmåde. Deres beskrivelser af de enkelte trin i analysen er klare, velbeskrevne og nuancerede og følger det klassiske design for surveystudier.

Alt i alt er der tale om en godt udført, grundig og velskrevet opgave, der viser betydelig indsigt i surveymetoden både i forhold til gennemførsel, analyse og fortolkning af resultaterne.